મધ્યાહન ભોજન યોજના હેઠળ સ્ટોર રૂમ તેમજ રસોડાના બાંધકામની યોજના પુન: આમેજ કરી છે. તેની મહત્તમ મર્યાદા રૂ ૨૫ હજારથી વધારીને રૂ. ૫૦ હજાર કરાઇ છે. પ્રાથમિક શાળાઓમાં લાયબ્રેરીના હેતુ માટે ફક્ત પુસ્તકો અને કબાટ ખરીદવામાં રૂ. ૫૦ હજારની મર્યાદામાં વધારો કરીને રૂ. ૧ લાખ કરાયો છે. સરકારી હોસ્પિટલમાં વૈધકીય નિદાન તેમજ સારવારના તાંત્રિક સાધનો રૂ. ૫ લાખ સુધીની મર્યાદામાં માત્ર એક જ વખત આપી શકાય તેવી મર્યાદા હતી તે દૂર કરવામાં આવી છે. તેમજ પ્રાથમિક શાળામાં સવારની પ્રાર્થના, સમૂહ કવાયત જેવી પ્રવૃત્તિઓના સ્થળે સાદા શેડના નિર્માણ માટે પણ ગ્રાન્ટ ફાળવી શકાશે.